Diari Oficial de la Generalitat Valenciana


Sumari del DOGV 9277, del 14-02-2022 (2022/760)

ACORD de 27 de gener de 2022, del Consell de Govern de la Universitat d'Alacant, d'aprovació de les bases reguladores que regeixen la concessió d'ajudes per a participar en el programa de mobilitat «SICUE».
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9277

Data del DOGV
:   14-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/760


Data del document
:   27-01-2022

Organisme emissor
:   Universitat d'Alacant

Tipus de document
:   Acord

Descriptors 

:   * ajuda pública

ACORD de 27 de gener de 2022, del Consell de Govern de la Universitat d'Alacant, d'aprovació de les bases reguladores que regeixen la concessió d'ajudes per a participar en el programa de mobilitat «SICUE». [2022/760]  
La Xarxa Universitària d'Assumptes Estudiantils (RUNAE) de la conferència de rectors/es de les universitats espanyoles, actualment CRUE-Assumptes Estudiantils, va encarregar a una comissió la realització d'un avantprojecte per a fer realitat la mobilitat de l'estudiantat entre centres universitaris espanyols. Aquesta comissió va confeccionar el document SICUE que el 13 de juliol de 1999 va ser aprovat per CRUE Universitats Espanyoles. Els/les rectors/es de les universitats espanyoles el dia 18 de febrer de 2000 van signar un conveni marc per a l'establiment d'aquest sistema de mobilitat d'estudiants entre les universitats espanyoles.  
Per mitjà d'aquest sistema, l'estudiantat de les universitats espanyoles pot realitzar una part dels seus estudis en una altra universitat diferent de la seua amb garanties de reconeixement acadèmic i d'aprofitament, com també d'adequació al seu perfil curricular.  
Dins el marc normatiu universitari, la Llei 6/2001, de 21 de desembre, d'universitats, en l'article 45.4 faculta les universitats per a instrumentar una política de beques, ajudes i crèdits per a l'alumnat a fi que ningú quede exclòs de la possibilitat de realitzar estudis en institucions d'educació superior per raons econòmiques.  
  
D'altra banda, la Llei 38/2003, de 17 de novembre, general de subvencions exigeix que, amb caràcter previ a l'atorgament d'aquesta mena d'ajudes públiques, s'aproven les normes que establisquen les bases reguladores de concessió el contingut de les quals determina l'article 17. Aquesta regulació ha de complementar-se amb les previsions de l'article 165 de la Llei 1/2015, de 6 de febrer, d'hisenda pública, del sector públic instrumental i de subvencions de la Comunitat Valenciana, com també allò que recull el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
En aquest marc normatiu, el Consell de Govern procedeix, mitjançant aquest acord, a l'aprovació de les bases reguladores que regeixen la concessió d'ajudes per a participar en el programa de mobilitat «SICUE».  
  
Primera. Objecte  
Aquestes bases tenen per objecte regular en l'àmbit de la Universitat d'Alacant, en règim de concurrència competitiva, l'atorgament d'ajudes per a realitzar estades d'estudis en el marc del programa de mobilitat «SICUE» per a estudiants, d'acord amb la planificació establida en el Pla Estratègic de Subvencions de la Universitat d'Alacant.  
  
  
Segona. Marc normatiu  
Aquestes ajudes es regiran, a més de per allò que estableixen aquestes bases reguladores i les seues corresponents convocatòries, per la normativa següent:  
· Document SICUE aprovat pel Ple de la RUNAE el 8 de juliol de 1999, i el 13 de juliol de 1999 per CRUE Universitats Espanyoles.  
  
· Conveni marc per a l'establiment del sistema de mobilitat d'estudiants entre les universitats espanyoles signat el 18 de febrer de 2000 pels/per les rectors/es de les universitats espanyoles.  
· Llei 38/2003, de 17 de novembre, general de subvencions.  
· Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
  
· Llei 1/2015, de 6 de febrer, d'hisenda pública, del sector públic instrumental i de subvencions.  
· Decret 25/2012, de 3 de febrer, del Consell, pel qual s'aprova l'Estatut de la Universitat d'Alacant.  
· Normativa de mobilitat d'estudiants de la Universitat d'Alacant.  
  
· L'Estatut de l'Estudiant de la Universitat d'Alacant.  
  
Tercera. Òrgans intervinents  
L'òrgan competent per a la concessió de les ajudes reguladores en aquestes bases és la rectora de la Universitat d'Alacant.  
En aquest procediment actuarà una comissió de valoració, d'acord amb el que s'estableix en aquestes bases, en la corresponent convocatòria i en la normativa de subvencions.  
  
Quarta. Persones beneficiàries per a l'adjudicació de places i de beques  
Podran ser persones beneficiàries per a l'adjudicació de places d'aquest programa l'estudiantat que, dins el termini de presentació de sol·licituds, reunisca els requisits següents, que hauran de complir-se en els termes especificats en la corresponent convocatòria:  
- Estar matriculat/ada en la Universitat d'Alacant, tant en el moment de la inscripció en el programa de mobilitat com durant la participació, i cursar estudis en la Universitat d'Alacant en ensenyaments que conduïsquen a l'obtenció dels títols oficials de grau.  
  
- Tenir superats el nombre de crèdits en els estudis matriculats.  
  
- Complir tot requisit específic que s'establisca en la convocatòria corresponent.  
- La persona sol·licitant haurà de justificar el compliment dels requisits anteriors mitjançant la presentació de la documentació requerida en la corresponent convocatòria.  
Podran ser persones beneficiàries per a l'adjudicació de beques associades a la mobilitat l'estudiantat que, dins el termini de presentació de sol·licituds, reunisca els requisits següents, que hauran de complir-se en els termes especificats en la corresponent convocatòria:  
- Haver obtingut una plaça SICUE.  
- Obtenir una posició sobre la base de les baremacions, dins l'ordre de prelació, que el/la situe entre el nombre d'ajudes convocades o del crèdit destinat a aquesta finalitat.  
- Complir tot requisit específic que s'establisca en la convocatòria corresponent.  
- La persona sol·licitant haurà de justificar el compliment dels requisits anteriors mitjançant la presentació de la documentació requerida en la corresponent convocatòria.  
  
Cinquena. Compatibilitat i incompatibilitat amb altres ajudes  
Els qui obtinguen una plaça definitiva en una convocatòria i, posteriorment, sol·liciten la participació en altre programa d'intercanvi per al mateix semestre seran donats de baixa automàticament en aquest últim sobre la base de la incompatibilitat de realització simultània de les dues estades.  
Aquestes ajudes seran compatibles amb altres ajudes econòmiques, excepte aquelles atorgades per qualsevol centre de la Universitat d'Alacant per a subvencionar la mobilitat SICUE.  
  
Sisena. Classe i quantia de les ajudes  
Les subvencions a les quals fan referència aquestes bases podran tenir caràcter pluriennal, i les quanties seran estimatives i modificables per a cada exercici.  
Depenent de la corresponent convocatòria, l'ajuda econòmica concedida està constituïda per les aportacions dels fons pertanyents al ministeri corresponent per a la mobilitat SICUE, si n'hi ha, i de fons propis de la Universitat d'Alacant. La quantia individualitzada de l'ajuda concedida dependrà de la consignació pressupostària d'aquests organismes i estarà determinada per la duració del període cursat. La convocatòria anual concretarà el crèdit i la partida pressupostària.  
  
  
Setena. Presentació de sol·licituds, termini i documentació que cal presentar  
Les sol·licituds seran presentades segons el procediment establit en la corresponent convocatòria, i podran ser presentades per la persona interessada directament o per aquelles persones que n'acrediten la representació per qualsevol mitjà vàlid en dret.  
La sol·licitud de subvenció comporta l'autorització de la persona sol·licitant perquè l'òrgan que concedeix obtinga, de manera directa, l'acreditació que la persona sol·licitant està al corrent de les obligacions tributàries i amb la Seguretat Social i no ser deutor/a de la hisenda pública a través de certificats telemàtics, i en aquest cas la persona sol·licitant no haurà d'aportar la corresponent certificació, llevat que denegue expressament el consentiment, i aleshores sí que caldrà que hi aporte aquests certificats.  
Les sol·licituds presentades fora del termini establit en la corresponent convocatòria s'exclouran del procediment de concessió.  
  
Vuitena. Òrgan instructor, tramitació i esmena de defectes  
La instrucció del procediment de concessió correspon al Servei de Relacions Internacionals de la Universitat d'Alacant, i es realitzarà d'acord amb el que disposa la Llei 38/2003, de 17 de novembre, general de subvencions.  
Les sol·licituds presentades dins el termini establit en la convocatòria seran revisades per l'òrgan instructor, que verificarà que es troben degudament emplenades i acompanyades de la documentació exigida.  
  
Si la sol·licitud resultara incompleta o defectuosa, l'òrgan instructor requerirà la persona sol·licitant perquè aporte la documentació necessària o esmene els defectes observats en el termini detallat en la corresponent convocatòria, amb indicació que, si no ho fa, es considerarà que desisteix de la sol·licitud, amb la resolució prèvia.  
L'òrgan instructor podrà recaptar els informes o les dades que considere necessaris per a resoldre adequadament les peticions.  
Una vegada revisats i completats els expedients, l'òrgan instructor els remetrà a la comissió de valoració per a l'estudi i l'avaluació.  
  
Novena. Comissió de valoració  
La comissió de valoració, constituïda a aquest efecte, realitzarà l'estudi i l'avaluació de les sol·licituds remeses des de l'òrgan instructor. La comissió, amb nombre imparell de membres, estarà formada per un president, un secretari i el nombre de vocals i els respectius suplents que establisca la corresponent convocatòria.  
En la seua condició d'òrgan col·legiat, la comissió de valoració es regirà per allò que disposa la subsecció 1a, secció 3a, capítol II, títol preliminar de la Llei 40/2015, d'1 d'octubre, de règim jurídic del sector públic, com també per la secció 2a, capítol VII, títol II del Decret 25/2012, de 3 de febrer, del Consell, pel qual s'aprova l'Estatut de la Universitat d'Alacant.  
  
Desena. Valoració de les sol·licituds i criteris d'adjudicació de les subvencions  
Per a la valoració i l'ordenació de les sol·licituds s'utilitzarà la puntuació obtinguda en la convocatòria SICUE que valora la nota mitjana de qualificació. En cas d'empat tindrà prioritat l'estudiantat amb més nombre de crèdits amb matrícules d'honor. En cas de persistir l'empat, es prioritzarà el major nombre de crèdits superats. Finalment, si continua havent-hi empat, es durà a terme un sorteig.  
  
Onzena. Resolució del procediment de concessió  
L'òrgan instructor, a la vista de l'expedient i de l'acta de la comissió de valoració, elevarà proposta a l'òrgan competent per a la resolució.  
  
L'òrgan competent per a la resolució del procediment és la rectora o la persona en qui delegue.  
La resolució, a més de contenir la relació de sol·licitants als quals es concedeix l'ajuda, farà constar, si escau, de manera expressa, la desestimació de la resta de les sol·licituds i les causes.  
Tota alteració de les condicions, subjectives i objectives, tingudes en compte per a la concessió de l'ajuda podrà donar lloc a la modificació de la resolució de concessió. L'òrgan competent per a la concessió de l'ajuda ho serà també per a la modificació.  
La resolució definitiva de la convocatòria i la notificació, que posarà fi a la via administrativa, haurà de ser dictada en el termini màxim de sis mesos comptador a partir de la data de finalització del termini de presentació de sol·licituds. Si una vegada transcorregut aquest termini no s'haguera dictat resolució, la persona interessada podrà entendre desestimada la sol·licitud per silenci administratiu, d'acord amb el que preveu l'article 25.5 de la Llei 38/2003, de 17 de novembre, general de subvencions.  
  
Dotzena. Obligacions de les persones beneficiàries  
Són obligacions de les persones beneficiàries, a més de les establides en la Llei 38/2003, general de subvencions, les següents:  
a) Matricular-se en la Universitat d'Alacant i en la universitat d'acolliment durant el període acadèmic en què desenvolupe l'estada, almenys, dels crèdits mínims exigits, segons les corresponents convocatòries.  
b) Cursar el període d'estudis establit en el centre assignat i complir amb aprofitament les diferents etapes del procés de formació amb la dedicació requerida. Concretament, assistir a totes les activitats lectives, com també presentar-se a les proves i els exàmens que corresponguen a la programació acadèmica de l'estada concedida i superar, almenys, el cinquanta per cent dels crèdits mínims de matrícula necessaris per a l'obtenció de la mobilitat.  
c) Mantenir contacte i estar localitzable, tant per la Unitat de Mobilitat com pel centre, que podran posar-se en contacte amb l'alumnat en qualsevol moment, tant durant tot el procés de selecció i nominació de la candidatura com durant l'intercanvi, a través del correu electrònic de la Universitat d'Alacant, com també facilitar les dades de contacte en cas d'emergència.  
d) Comunicar immediatament tot canvi en la sol·licitud inicial. Concretament, informar la Unitat de Mobilitat de la renúncia, dels canvis en el calendari, etc., i el coordinador o la coordinadora del centre de tot allò referit a aspectes acadèmics.  
e) Lliurar en la Unitat de Mobilitat els documents següents emplenats adequadament:  
1. Confirmació d'estada (amb les dates d'arribada i eixida reals).  
2. Còpia de l'Acord d'aprenentatge (abans de l'inici de la mobilitat).  
  
3. Còpia de l'Acord d'aprenentatge definitiu, en el cas que hi haja hagut modificacions posteriors.  
f) Si escau, contractar una assegurança que cobrisca les contingències de malaltia comuna, accident i repatriació.  
g) Responsabilitzar-se de la cerca i localització d'allotjament i dels tràmits seguits per a la inscripció en la universitat d'acolliment.  
h) Acceptar totes les condicions del corresponent programa de mobilitat.  
i) Mantenir operatiu un compte bancari a Espanya per a l'abonament de les ajudes.  
j) Altres obligacions establides en aquestes bases i en les corresponents convocatòries i resolucions de concessió.  
L'incompliment per part de la persona beneficiària de qualsevol dels requisits i obligacions establits en aquestes bases reguladores, en les corresponents convocatòries o en les resolucions de concessió de l'ajuda podrà donar lloc a la revocació total o parcial de l'ajuda i al reintegrament, si escau, de les quantitats percebudes.  
  
  
Tretzena. Justificació de persones beneficiàries i pagament  
Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de l'any en què finalitze el termini de realització de l'estada d'intercanvi. La corresponent convocatòria determinarà la data de finalització de la mobilitat i la forma de justificació.  
  
El pagament de la mobilitat de l'alumnat s'estableix en cada convocatòria i es publicarà en la pàgina web de la Unitat de Mobilitat.  
El calendari de pagaments inclou un nombre diferent de pagaments (entre 2 i 3) al llarg de l'estada de l'alumnat, depenent del període d'estada realitzat. Per a realitzar cadascun d'aquests pagaments s'exigirà la presentació de diferents documents, segons la corresponent convocatòria:  
- Acord d'aprenentatge (proposta i definitiu).  
- Confirmació d'estada amb la data de l'arribada real a la institució de destinació.  
- Confirmació d'estada amb data d'eixida de la institució de destinació.  
  
Catorzena. Modificació de la resolució, incompliment i reintegrament  
Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes incompatibles podrà donar lloc a la modificació de la resolució de concessió.  
L'incompliment total o parcial dels requisits establits en aquestes bases reguladores i en les corresponents convocatòries i altres normes aplicables, com també les condicions que, si escau, s'establisquen en la corresponent resolució de concessió donarà lloc a la pèrdua del dret a l'ajuda concedida i a l'obligació de reintegrar les quantitats ja percebudes en les condicions previstes en la Llei 38/2003, de 17 de novembre, general de subvencions.  
  
Disposició final única. Entrada en vigor  
Aquestes bases reguladores, una vegada aprovades pel Consell de Govern de la Universitat d'Alacant, entraran en vigor l'endemà de la publicació en el Diari Oficial de la Generalitat Valenciana.  
  
  
Sant Vicent del Raspeig, 27 gener de 2022.- La vicerectora de Relacions Internacionals i Cooperació per al Desenvolupament: Rosa María Martínez Espinosa.